**IZVJEŠTAJ**

**O RADU DNEVNIH CENTARA (BORAVAKA) ZA DJECU I MLADE SA SMETNJAMA I TEŠKOĆAMA U RAZVOJU U CRNOJ GORI ZA 2021. GODINU**

**Podgorica, april 2022. godine**

**Sadržaj**

Uvod ...............................................................................................................................3

Normativni okvir ..............................................................................................................4

Metodološki okvir ............................................................................................................5

Ljudski resursi u dnevnim centrima ................................................................................5

Smještajni kapacitet ustanove ......................................................................................13

Licencirane ustanove i stručni radnici ...........................................................................15

Korisnici prava i usluga u dnevnim centrima .................................................................17

Faktori za unaprjeđenje rada u ustanovama..................................................................23

Uslovi rada u dnevnim centrima ....................................................................................25

Zaključak .......................................................................................................................26

**UVOD**

Predmet ovog izvještaja je rad 17 dnevnih centara za djecu, mlade i odrasle sa smetnjama i teškoćama u razvoju u Crnoj Gori za 2021. godinu, pet iz centralnog regiona i po šest iz primorskog i sjevernog.

U okviru izvještaja prikazano je nekoliko aspekata funkcionisanja dnevnih centara: broj, status i profil zaposlenih (stručnih radnika, stručnih saradnika i saradnika), broj korisnika kojima zaposleni pružaju usluge, kapacitet dnevnih centara, kao i aktivnosti koje su u nadležnosti dnevnih centara.

Izvještaj o radu dnevnih centara odnosi se na period od 1. januara do 31. decembra 2021. godine.

Dnevni boravak je jedna od usluga podrške za život u zajednici. Ovaj socijalni servis za djecu i mlade sa smetnjama u razvoju i lica sa invaliditetom, utemeljen je na intersektorskom pristupu u kome se pruža široka lepeza usluga. U okviru ove usluge dnevni boravak, sprovode se aktivnosti koje podržavaju boravak korisnika u porodici ili neposrednom okruženju jer predstavljaju pozitivno i konstruktivno iskustvo boravka izvan porodice, a u isto vrijeme porodici obezbjeđuju slobodno vrijeme za obavljanje drugih aktivnosti.

Osim materijalnih i tehničkih uslova (smještaja, ishrane, prevoza, održavanja higijene, sigurno okruženje itd.), pružalac usluge dnevnog boravka korisnicima obezbjeđuje i osmočasovnu njegu, psihosocijalnu i medicinsku rehabilitaciju, vaspitno - obrazovni rad sa ciljem sticanja vještina neophodnih za svakodnevni život, radno okupacioni tretman, socijalizaciju, individualni i grupni rad, edukaciju roditelja za samopomoć i pomoć svojoj djeci, slobodne aktivnosti i druge usluge u skladu sa Statutom i zakonom. Pružanjem ovih usluga doprinosi se unapređenju kvaliteta života korisnika, korisnici su osposobljeni za samostalan život, zadovoljene su njihove razvojne potrebe, razvijena lična i društvena odgovornost.

Pored prezentovanja rada 17 dnevnih centara, ovaj izvještaj pruža važne informacije za sagledavanje ispunjenosti pojedinih standarda kao i definisanje prioriteta u pogledu unapređenja rada u dnevnim centrima. Za potrebe ovog izvještaja su, pored podataka dobijenih od pružaoca usluga, razmatrani i relevantni propisi, analize i izvještaji.

U uvodnom dijelu izvještaja prikazane su osnovne informacije o normativnom okviru kojim se uređuje djelatnost dnevnih centara i metodološkom pristupu u procesu prikupljanja podataka. Nakon uvodnog dijela, izvještaj sadrži podatke o ljudskim resursima, smještajnom kapacitetu ustanove, licenciranim ustanovama i stručnim radnicima, korisnicima prava i usluga u dnevnim centrima, faktorima za unapređenje rada, uslovima rada u dnevnim centrima.

**Normativni okvir**

Djelatnost, odgovornost i principi rada dnevnih centara uređeni su normativnim aktima od kojih su najznačajniji Zakon o socijalnoj i dječjoj zaštiti, Pravilnik o bližim uslovima za pružanje i korišćenje, normativima i minimalnim standardima usluga podrške za život u zajednici („Službeni list Crne Gore“, br,063/19) i Pravilniku o bližim uslovima i standardimaza obavljanje stručnih poslova u socijalnoj i dječjoj zaštiti („Službeni list CG“ broj 056/13, 014/14, 073//19).

Dnevni boravak, prema Zakonu o socijalnoj i dječjoj zaštiti, obezbjeđuje se djeci sa smetnjama i teškoćama u razvoju, mladim licima sa smetnjama i teškoćama u razvoju, djeci sa problemima u ponašanju, odraslom i starom licu i odraslom i starom licu sa invaliditetom.

Pružalac usluge dnevnog boravka i stanovanja uz podršku, dužan je da korisniku obezbijedi usluge: podrška razvoju socijalne inkluzije, rad okupaciju i terapiju, socijalne vještine, kognitivne sposobnosti i motoričke vještine, podršku porodici, životne vještine.

Rješenje o korišćenju usluge podrške za život u zajednici, pružaocu usluge dostavlja Centar za socijalni rad. Ukoliko je ova usluga pružena bez rješenja, pružalac usluge dužan je da odmah obavijesti centar. Pružalac usluge, prema pomenutom pravilniku, izrađuje individualni plan rada sa korisnikom na osnovu individualnog plana usluga centra, u roku od 15 dana od prijema korisnika. U izradi individualnog plana učestvuje centar, pružalac usluge, korisnik odnosno njegov zakonski zastupnik, članovi njegove porodice i druga lica važna za korisnika, ukoliko se ova usluga koristi na osnovu rješenja centra. Kada korisnik uslugu dnevnog boravka koristi na osnovu ugovora o korišćenju usluge, u izradi individualnog plana učestvuje pružalac usluge, korisnik, odnosno njegov zakonski zastupnik, članovi njegove porodice i druga lica važna za korisnika.

Prema Pravilniku o bližim uslovima za pružanje i korišćenje, normativima i minimalnim standardima usluga podrške za život u zajednici, pružalac usluge dužan je da jednom godišnje sprovodi evaluaciju kvaliteta pruženih usluga koja uključuje ispitivanje korisnika, članova njegove porodice i drugih lica važnih za korisnika.

Shodno Zakonu o socijalnoj i dječjoj zaštiti i Pravilniku o bližim uslovima i standardimaza obavljanje stručnih poslova u socijalnoj i dječjoj zaštiti, osnovne stručne poslove kod pružaoca usluge podrške za život u zajednici obavljaju socijalni radnik, psiholog, pedagog, specijalni pedagog, andragog i defektolog.

**Metodološki okvir**

Izvještaj o radu ustanova socijalne i dječje zaštite - dnevnih centara za djecu i mlade sa smetnjama i teškoćama u razvoju, jedan je od izvještaja koji, u skladu sa zakonskim odredbama, sačinjava i publikuje Zavod za socijalnu i dječju zaštitu. Cilj izvještavanja je informisanje nadležnih institucija, kao i stručne i šire javnosti o stanju kod pružaoca usluga dnevnih boravaka u Crnoj Gori, kao i procjena usklađenosti sa zakonskim odredbama i pravilnicima.

Za potrebe ovog izvještaja razmatrani su relevantni propisi, analize, izvještaji i podaci raspoloživi u Zavodu za socijalnu i dječju zaštitu. Kreirani su odgovarajući instrumenti pomoću kojih su prikupljeni podaci iz 17 dnevnih centara (pet centara iz centralnog regiona, južnog i sjevernog po šest) za djecu i mlade sa smetnjama i teškoćama u razvoju. Podaci se odnose na djecu, mlade i odrasle sa smetnjama i teškoćama u razvoju, na zaposlene u ovim ustanovama - uključujući i njihovu polnu strukturu, na uslove rada, licence, sprovođene radionice, potrebne obuke i faktore za unapređenje rada u dnevnim centrima. Ovi podaci kreirani su pretežno u formi tabelarnih prikaza podijeljenih na 17 oblasti. Podaci koji su Zavodu dostavljeni iz 17 dnevnih centara obrađivani su kvantitativno - kvalitativnom metodom, a u nastavku se nalaze statistički izvještaji iz pomenutih oblasti i interpretacija istih.

**Ljudski resursi u dnevnim centrima**

U dnevnim centrima za djecu, omladinu i odrasle sa smetnjama i teškoćama u razvoju u Crnoj Gori obavljaju se vaspitno - obrazovni, medicinski i drugi stručni, tehnički i pomoćni poslovi. Stručni radnici (socijalni radnik, psiholog, pedagog, specijalni pedagog, andragog i defektolog) obavljaju osnovne stručne poslove kod pružaoca usluga za podršku za život u zajednici, definisane Pravilnikom o bližim uslovima i standardima za obavljanje stručnih poslova u socijalnoj i dječjoj zaštiti.

U tabeli broj 1 u nastavku prikazani su podaci o broju zaposlenih iz 17 dnevnih centara za djecu, omladinu i odrasle sa smetnjama i teškoćama u razvoju u Crnoj Gori, prema kojima je tokom 2021. godine angažovano 273 izvršioca. Ovaj podatak ukazuje na činjenicu da je u odnosu na 2020. godinu broj zaposlenih u 2021. uvećan za 12 izvršilaca među kojima je najviše angažovanih na neodređeno radno vrijeme.

***Tabela br. 1: Status zaposlenih i ostalih angažovanih izvršilaca i izvori finansiranja***

|  |  |  |  |  |  |
| --- | --- | --- | --- | --- | --- |
| **Status zaposlenih i ostalih angažovanih izvršilaca**  | **Budžet** | **Projektna sredstva** | **Muški pol** | **Ženski pol** | **Ukupno** |
| Radni odnos zasnovan na neodređeno vrijeme | 198 |  | 55 | 143 | 198 |
| Radni odnos zasnovan na određeno vrijeme | 35 | 7 | 10 | 32 | 42 |
| Angažovanje na obavljanju privremenih i povremenih poslova | 1 |  |  | 1 | 1 |
| Angažovanje po osnovu ugovora o djelu | 17 |  | 10 | 7 | 17 |
| Pripravnici  | 11 | 2 | 3 | 10 | 13 |
| Volonteri  | 2 |  | 1 | 1 | 2 |
| **Ukupno**  | 264 |  9 |  79 | 194 |  273 |

Od 273 izvršioca, najbrojniji su oni sa radnim statusom na neodređeno vrijeme - njih 198, na određeno - 42, dok je njih 17 angažovano po osnovu ugovora o djelu. Iz tabele se takođe može vidjeti da je najmanje izvršilaca angažovano na obavljanju privremenih i povremenih poslova – 1 izvršioc i 2 volontera. Angažovanih izvršilaca po osnovu projektnih sredstava bilo je ukupno 9. Kada je u pitanju polna struktura zaposlenih, vidimo da je broj zaposlenih osoba ženskog pola više nego duplo veći u odnosu na muškarce.

Radi bolje preglednosti i poređenja fluktuacije angažovanih izvršilaca tokom 2020. i 2021. godine, u nastavku je prikazan grafik.

***Grafik br. 1: Fluktuacija angažovanih izvršilaca tokom 2020. i 2021.***

Prema gore navedenim podacima, u toku 2021. godine evidentan je porast broja angažovanih izvršilaca u stalni radni odnos, a sa druge strane prisutna je tendencija smanjenja broja angažovanih po osnovu ugovora o djelu i Ugovora o privremenim i povremenim poslovima.

Naredna tabela upoznaje nas sa zastupljenošču stručnih poslova kod pružaoca usluge podrške za život u zajednici. Vidimo da stručne poslove obavljaju socijalni radnik, psiholog, pedagog, specijalni pedagog,pravnik, sociolog defktolog/specijalni edukator i rehabilitator i radno okupacioni terapeut. U nastavku prikazan je broj i obrazovni profil stručnih radnika.

***Tabela br. 2: Obrazovni profil stručnih radnika***

|  |  |
| --- | --- |
| **Obrazovni profil stručnih radnika** | **Broj** |
| Socijalni radnik | 15 |
| Psiholog | 26 |
| Pedagog | 12 |
| Specijalni pedagog | 2 |
| Pravnik | 9 |
| Sociolog | 3 |
| Defektolog/specijalni edukator i rehabilitator | 16 |
| Radno-okupacioni terapeut | 2 |
| **Ukupno** | 85 |

***Grafik br. 2: Struktura stručnih radnika prema obrazovnom profilu***

U dnevnim centrima za djecu, mlade i odrasle sa smetnjama i teškoćama u razvoju zaposleno je 85 stručnih radnika (tabela broj 2), od čega najviše psihologa - 26, defektologa 16 i socijalnih radnika 15.

Kada govorimo o profesijama u kojima zaposleni ne rade neposredno sa korisnicima usluga socijalne i dječje zaštite (pravnicima), iz tabele br. 2 vidimo da su pravnici angažovani u 9 dnevnih centara. Ovi podaci ukazuju na potencijalnu potrebu da se u narednom periodu angažuju pravnici i u ostalih sedam centara.

Shodno Pravilniku o bližim uslovima za pružanje i korišćenje, normativima i minimalnim standardima usluga podrške za život u zajednici („Službeni list Crne Gore“, br. 063/19), propisano je da pružalac usluge dnevnog boravka, za djecu i mlade sa smetnjama i teškoćama u razvoju treba, na svakih 10 korisnika da ima dva stručna radnika i jednog saradnika.

Prema podacima iz tabele br. 2, stručni radnici čine 31 % ukupnog broja angažovanih izvršilaca u dnevnim centrima – 273, dok preostali broj izvršilaca pripada stručnim saradnicima, saradnicima i ostalim izvršiocima.

U odnosu na 2020. godinu, broj stručnih radnika je u 2021. veći za 9, odnosno 11%. Pored tendencije rasta broja stručnih radnika/ca, neki centri iskazali su potrebu za angažovanjem dodatnog stručnog kadra, posebno kada se radi o određenim profesijama.

Tabela u nastavku prikazuje nam broj stručnih radnika u odnosu na broj korisnika, a prema dnevnim centrima pojedinačno.

***Tabela br. 3: Stručni radnici i korisnici u dnevnim centrima***

|  |  |  |
| --- | --- | --- |
| **Naziv ustanove** | **Broj stručnih radnika** | **Broj korisnika** |
| JU Dnevni centar Podgorica | 5 | 20 |
| JU Dnevni centar Nikšić | 8 |  46 |
| JU Dnevni centar Bijelo Polje | 5 |  28 |
| JU Dnevni centar za Pljevlja | 6 | 34 |
| JU Dnevni centar Berane | 9 | 32 |
| JU Dnevni centar Cetinje  | 5 | 25 |
| JU Dnevni centar Mojkovac | 2 | 7 |
| JU Dnevni centar Herceg Novi | 4 | 12 |
| JU Dnevni centar Rožaje | 7 | 25 |
| JU Dnevni centar Ulcinj | 5 | 25 |
| JU Dnevni centar Plav | 4 | 11 |
| JU Dnevni centar Danilovgrad | 3 | 16 |
| JU Dnevni centar Bijela | 3 | 10 |
| JU Dnevni centar Kotor | 2 | 11 |
| JU Dnevni centar Budva | 4 | 25 |
| JU Dnevni centar Tivat | 5 | 13 |
| Centar za pružanje usluga socijalne i dječje zaštite za Opštinu u okviru Glavnog grada Golubovci  | 4 | 20 |
| **Ukupno**  | **85** | **360** |

Upoređujući podatke iz 2020. godine, kada je stručnih radnika bilo 76, a korisnika 308, zaključujemo da je broj stručnih radnika u 2021. godini porastao za 11%, a broj korisnika za 14%.

 Stručni saradnici su, prema čl. 123 Zakona o socijalnoj i dječjoj zaštiti, „lica druge struke sa visokim obrazovanjem koji obavljaju poslove kod pružaoca usluga“. U dnevnim centrima u Crnoj Gori angažovan je 31 stručni saradnik/ca (tabela br. 4). U poređenju sa 2020. godinom, njihov broj povećan je za šest stručnih saradnika/ca. Analizirajući normative propisane gore navedenim pravilnikom prema kome bi na 10 korisnika trebao da bude zaposlen jedan stručni saradnik, zaključujemo da je zaposlen optimalan broj stručnih saradnika/ca.

Najviše je fizioterapeuta - 17 i oni čine 64% ukupnog broja stručnih saradnika. Podatak koji pokazuje da više od polovine angažovanih stručnih saradnika u dnevnim centrima čine fizioterapeuti, ukazuje na značaj uloge ovih profesionalaca, odnosno usluga koje pružaju u dnevnim centrima, kao potrebe za očuvanjem, poboljšanjem zdravlja i kvaliteta života korisnika.

***Tabela br. 4: Obrazovni profil stručnih saradnika***

|  |  |
| --- | --- |
|  |  |
| **Obrazovni profil stručnih saradnika** | **Broj** |
| Fizioterapeut | 17 |
| Medicinska sestra | 3 |
| Radni terapeut | 1 |
| Ekonomista/računovođa |  1 |
| Administrator | 3 |
| Vaspitač |  4 |
| Profesor sporta | 2 |
| **Ukupno** |  31 |
|  |  |

***Grafik br. 3: obrazovni profil stručnih saradnika***

Pored fizioterapeuta, kao što je i prikazano u tabeli br. 4, medicinske sestre i tehničari, administratori, vaspitači, profesori sporta, radni terapeti i ekonomisti jesu struke zastupljenje kod stručnih saradnika u dnevnim centrima.

Podaci o broju, strukturi saradnika i drugih angažovanih u dnevnim centrima za djecu i mlade sa smetnjama i teškoćama u razvoju prikazani su u tabeli br. 5 u nastavku. Prema čl. 123a Zakona o socijalnoj i dječjoj zaštiti „saradnici su lica sa srednjim obrazovanjem koji obavljaju poslove kod pružaoca usluga“.

***Tabela br. 5: Profil saradnika:***

|  |  |
| --- | --- |
| **Profil saradnika** | **Broj** |
| Njegovateljica |  24 |
| Medicinski tehničar |  21 |
| Ekonomski tehničar |  1 |
| Animator za djecu  | 1 |
| Administrator/tehničar/posl.sekr. |  5 |
| Ostali (stražar, portir, magacioner,domar, kuvar/ica, vozač, higijeničarka/pomočni radnik/ca |   28  |
| **Ukupno** |  80 |

***Slika br. 4: Profil saradnika***

Iz podataka u tabeli br. 5 vidi se da je u dnevnim centrima u Crnoj Gori angažovano 80 saradnika, od čega su u neposrednom kontaktu sa korisnicima njih 46. Tokom 2021. godine angažovano je sedam saradnika više u odnosu na 2020.godinu.

Najbrojniji/e su medicinski/ke tehničari/ke i njegovateljice.

**Smještajni kapacitet ustanove**

Kada govorimo o smještajnom kapacitetu dnevnih centara za djecu i omladinu sa smetnjama i teškoćama u razvoju, odnosno maksimalnom broju korisnika u ustanovama, a shodno Pravilniku o bližim uslovima za pružanje i korišćenje, normativima i minimalnim standardima usluga podrške za život u zajednici „Službeni list Crne Gore“ 063/19, potrebno je da dnevni boravak ima 5m2 površine po korisniku. Tabela u nastavku prikazuje smještajni kapacitet dnevnih centara kao i popunjenost u odnosu na kapacitet.

***Tabela br. 6: Kapaciteti dnevnih centara***

|  |  |  |
| --- | --- | --- |
|  **Naziv ustanova**  | **Kapacitet dnevnih centara** | **Broj korisnika usluga dnevnog boravka** |
| JU Dnevni centar za djecu i omladinu sa smetnjama i teškoćama u razvoju- Podgorica | 20 | 20 |
| JU Dnevni centar za djecu sa smetnjama u razvoju i osobe sa invaliditetom Nikšić | 60  | 46 |
| JU Centar za djecu i mlade sa smetnjama u razvoju „Tisa“ Bijelo Polje | 30 | 28 |
| JU Dnevni centar za djecu i omladinu sa smetnjama i teškoćama u razvoju Pljevlja | 53 | 34 |
| JU Dnevni centar za djecu i omladinu sa smetnjama i teškoćama u razvoju Berane | 60 | 32 |
| JU Centar za dnevni boravak djece sa smetnjama u razvoju i odraslih lica sa invaliditetom u Prijestonici Cetinje  | 35 | 25 |
| JU Dnevni centar za djecu i omladinu sa smetnjama i teškoćama u razvoju Mojkovac | 10 | 7 |
| JU Dnevni centar za djecu sa smetnjama i teškoćama u razvoju Herceg Novi | 25 | 12 |
| JU Dnevni centar za djecu sa smetnjama u razvoju Rožaje | 25 | 25 |
| JU Dnevni centar za djecu i omladinu sa smetnjama i teškoćama u razvoju „Sirena“ Ulcinj | 25 | 25 |
| JU Dnevni centar za djecu i omladinu sa smetnjama u razvoju „Lipa“ Plav | 15 | 11 |
| JU Centar za dnevni boravak djece sa smetnjama u razvoju i odraslih lica sa invaliditetom u Opštini Danilovgrad | 15 | 16 |
| Dnevni centar u okviru JU Dječjeg doma „Mladost“ Bijela | 15 | 10 |
| Dnevni centar Kotor | 10 | 11 |
| JU Dnevni centar za djecu i mlade sa smetnjama i teškoćama u razvoju Tivat | 20 | 13 |
| Dnevni centar za djecu i omladinu sa smetnjama i teškoćama u razvoju Budva | 40 | 25 |
| Centar za pružanje usluga socijalne i dječje zaštite za Opštinu u okviru Glavnog grada Golubovci | 30 | 20 |

Vidimo da je popunjenost i smještajni kapacitet u propisanom odnosu, tačnije da popunjenost nije veća od smještajnih mogućnosti, te da se ispunjavaju normativi i minimalni standardi propisani navedenim pravilnikom. Izuzetak je dnevni centar u Danilovgradu čiji broj korisnika prevazilazi kapacitete propisane pravilnikom, za jedan.

Djelatnost dnevnog centra u Nikšiću je u skladu sa Memorandumom o saradnji koju su potpisali Ministarstvo rada i socijalnog staranja i Opština Nikšić, od 2018. godine, proširena na lica starija od 27 godina (14 korisnika). Uslugu odraslim licima sa invaliditetom, osim pomenutog centra, pružaju i JU Centar za dnevni boravak djece sa smetnjama u razvoju i odraslih lica sa invaliditetom „Pljevlja“ (15 korisnika) i JU Centar za dnevni boravak djece sa smetnjama u razvoju i odraslih lica sa invaliditetom u Prijestonici Cetinje (5 korisnika).

U tabeli br. 7 koja slijedi, prikazani su podaci o smještajnim kapacitetima gore pomenutih dnevnih centara, za korisnike starije od 27 godina života.

***Tabela br. 7: Kapaciteti dnevnih centara za korisnike od 27 godina***

|  |  |
| --- | --- |
| **Nazivi dnevnih centara** | **Kapacitet dnevnih centara**(korisnici od 27 godina) |
| JU Dnevni centar za djecu sa smetnjama u razvoju i osobe sa invaliditetom Nikšić  |  14 |
| JU Centar za dnevni boravak djece sa smetnjama u razvoju i odraslih lica sa invaliditetom u Prijestonici Cetinje |  5 |
| JU Dnevni centar za djecu i omladinu sa smetnjama i teškoćama u razvoju Pljevlja  |   15  |

 **Licencirane ustanove i stručni radnici**

Stručnim radnicima, licenca za rad se, prema Pravilniku o bližim uslovima za izdavanje, obnavljanje i oduzimanje licence za rad stručnim radnicima u oblasti socijalne i dječje zaštite izdaje za obavljanje osnovnih i specijalizovanih stručnih poslova u socijalnoj i dječjoj zaštiti, pravnih poslova, poslova planiranja i razvoja, poslova vaspitača i poslova radno-okupacionog terapeuta. U tabeli br. 8 u nastavku prikazani su podaci o broju licenciranih stručnih radnika i ustanova u dnevnim centrima u Crnoj Gori.

***Tabela br. 8: Licencirani stručni radnici i ustanove***

|  |  |  |
| --- | --- | --- |
|  **Naziv ustanova** | **Broj licenciranih stručnih radnika** | **Licenca za rad ustanove (upisivati da ili ne)** |
| JU Dnevni centar za djecu i omladinu sa smetnjama i teškoćama u razvoju- Podgorica | 5 | da |
| JU Dnevni centar za djecu sa smetnjama u razvoju i osobe sa invaliditetom Nikšić | 8 | da |
| JU Centar za djecu i mlade sa smetnjama u razvoju „Tisa“ Bijelo Polje | 5 | da |
| JU Dnevni centar za djecu i omladinu sa smetnjama i teškoćama u razvoju Pljevlja | 6 | da |
| JU Dnevni centar za djecu i omladinu sa smetnjama i teškoćama u razvoju Berane | 6 | da  |
| JU Centar za dnevni boravak djece sa smetnjama u razvoju i odraslih lica sa invaliditetom u Prijestonici Cetinje  | 2 | da |
| JU Dnevni centar za djecu i omladinu sa smetnjama i teškoćama u razvoju Mojkovac | 2 | da  |
| JU Dnevni centar za djecu sa smetnjama i teškoćama u razvoju Herceg Novi | 6 | da |
| JU Dnevni centar za djecu sa smetnjama u razvoju- Rožaje | 4 | da |
| JU Dnevni centar za djecu i omladinu sa smetnjama i teškoćama u razvoju „Sirena“ Ulcinj | 5 | ne |
| JU Dnevni centar za djecu i omladinu sa smetnjama u razvoju „Lipa“ Plav | 3 | da  |
| JU Centar za dnevni boravak djece sa smetnjama u razvoju i odraslih lica sa invaliditetom u Opštini Danilovgrad | 3 | da |
| Dnevni centar u okviru JU Dječjeg doma „Mladost“ Bijela | 2 | da |
| Dnevni centar Kotor | 1 | ne |
| JU Dnevni centar za djecu i mlade sa smetnjama i teškoćama u razvoju Tivat | 2 | da |
| JU Dnevni centar za djecu i omladinu sa smetnjama i teškoćama u razvoju Budva | 3 | da |
| Centar za pružanje usluga socijalne i dječje zaštite za Opštinu u okviru Glavnog grada Golubovci | 3  | da |
| Ukupno | 66 | 15 licenciranih |

Od 85 stručnih radnika u 17 dnevnih centara u Crnoj Gori, licencirano je njih 66 ili 78% ukupnog broja, dok je od istog broja dnevnih centara, licencirano njih 15, odnosno 83%.

Prema Zakonu o socijalnoj i dječjoj zaštiti, licenca za stručne radnike izdaje se na period od šest godina. Obnavljanje licence, prema zakonu, na zahtjev stručnog radnika podnosi se najkasnije tri mjeseca prije isteka roka na koji je licenca za rad izdata. Licenca se obnavlja u Zavodu za socijalnu i dječju zaštitu, ukoliko stručni radnik ostvari 100 bodova iz bodovne liste. Uz zahtjev, stručni radnik prilaže dokaze o broju ostvarenih bodova. (Pravilnik o bližim uslovima za izdavanje, obnavljanje i oduzimanje licence za rad stručnim radnicima u oblasti socijalne i dječje zaštite.

Kao što je prikazano u tabeli br. 8, od 17 dnevnih centara, njih 15 je dobilo licencu, dok dnevni centri u Kotoru i Ulcinju još uvijek nijesu stekli uslove za licenciranje. Prema dostavljenim podacima, kod nelicenciranih dnevnih centara, kao i pojedinih liceniranih, izražen je problem nedostatka stručnog kadra, posebno stručnih radnika. Pojedini centri koji funkcionišu u okviru druge ustanove ili resurnog centra, prinuđeni su da angažuju stručne radnike iz ustanova ili resursnih centara u sklopu kojih obavljaju svoju djelatnost.

**Korisnici prava i usluga u dnevnim centrima**

Prava iz socijalne i dječje zaštite shodno Zakonu o socijalnoj i dječjoj zaštiti su osnovna materijalna davanja i usluge socijalne i dječje zaštite. Jedno od osnovnih materijalnih davanja iz dječje zaštite je pomoć za vaspitanje i obrazovanje djece i mladih sa posebnim obrazovnim potrebama. Ovo pravo imaju djeca i mladi koji su ostvarili pravo na vaspitanje i obrazovanje i ono podrazumijeva troškove smještaja i prevoza u ustanovu.

Dnevni boravak za djecu i mlade sa smetnjama i teškoćama u razvoju jedna je od usluga iz grupe podrška za život u zajednici, shodno Pravilniku o bližim uslovima za pružanje i korišćenje, normativima i minimalnim standardima usluga podrške za život u zajednici („Službeni list Crne Gore“, br. 063/19) koja se obezbjeđuje djetetu sa smetnjama i teškoćama u razvoju; mladom licu sa smetnjama i teškoćama u razvoju; djetetu sa problemima u ponašanju; odraslom i starom licu i odraslom i starom licu sa invaliditetom. Tokom 2021. godine, ukupan broj djece, mladih i odraslih u dnevnim centrima je 360 (tabela br. 9), od čega najveći broj korisnika čine djeca od 7 do 14 godina (114 djece) ili 32% ukupnog broja korisnika u dnevnim centrima. Uzrast do tri godine najmanje je zastupljen kao korisnička grupa u dnevnim centrima.

***Tabela br. 9: Korisnici usluga dnevnog centra***

|  |  |  |  |
| --- | --- | --- | --- |
| **Korisničke grupe djece, mladih i odraslih** | **Muški** | **Ženski** | **Ukupno** |
| Do 3 godine | 3 | 1 | 4 |
| Od 3 do 7 godina | 38 | 19 |  57 |
| Od 7 do 14 godina | 82 | 32 | 114 |
| Od 14 do 18 godina | 52 | 24 | 76 |
| Od 18 do 27 godina | 39 | 36 | 75 |
| Više od 27 godina | 18 | 16 | 34 |
| **Ukupno** | 232 | 128 | 360 |

***Slika br 4: Korisničke grupe:***

U kategoriji odraslih, prema tabeli br. 9, uključene su korisničke grupe starijih od 27 godina. Korisnici dnevnih centara koji su stariji od 27 godina čine 9% ukupnog broja korisnika.

Budući da kategorije korisnika djeca i mladi čine najveći udio u ukupnom broju korisnika, njihov pregled prikazan je u narednoj tabeli.

***Tabela br. 9.1: Korisnici usluga dnevnog centra Djeca i Mladi***

|  |  |  |
| --- | --- | --- |
| **Naziv ustanove** | **Djeca** | **Mladi** |
| JU Dnevni centar Podgorica | 9 | 11 |
| JU Dnevni centar Nikšić | 17 |  15 |
| JU Dnevni centar Bijelo Polje | 25 |  3 |
| JU Dnevni centar za Pljevlja | 13 | 6 |
| JU Dnevni centar Berane | 27 | 5 |
| JU Dnevni centar Cetinje  | 16 | 4 |
| JU Dnevni centar Mojkovac | 6 | 1 |
| JU Dnevni centar Herceg Novi | 6 | 6 |
| JU Dnevni centar Rožaje | 20 | 5 |
| JU Dnevni centar Ulcinj | 23 | 2 |
| JU Dnevni centar Plav | 9 | 2 |
| JU Dnevni centar Danilovgrad | 13 | 3 |
| JU Dnevni centar Bijela | 10 | 0 |
| JU Dnevni centar Kotor | 10 | 1 |
| JU Dnevni centar Budva | 21 | 4 |
| JU Dnevni centar Tivat | 8 | 5 |
| Centar za pružanje usluga socijalne i dječje zaštite za Opštinu u okviru Glavnog grada Golubovci  | 18 | 2 |

Dnevni centri, prema statutima, pružaju usluge redovnog punog boravka, redovnog poludnevnog boravka i povremenog punog boravka. U tabeli br. 10 u nastavku vidi se da se usluga redovnog punog boravka pruža za najveći broj korisnika - 189, što je 52 % ukupnog broja korisnika svih usluga.

***Tabela br. 10: Broj korisnika u dnevnim centrima prema vrsti usluga***

|  |  |
| --- | --- |
|  |  |
|  |  |
| **Broj korisnika prema vrsti usluga** | **Ukupno** |
| Broj korisnika redovnog punog boravka | 189 |
|
| Broj korisnika redovne dodatne stručne pomoći |  151 |
|
| Broj korisnika povremenog punog boravka | 20 |
|
|  **Ukupno** | 360 |

Povremeni puni boravak koristi najmanji broj korisnika, njih 20 ili 6% ukupnog broja korisnika.

Pregled navedenih kategorija i grupa korisnika omogućava nam da sagledamo stanje i strukturu korisnika kod pružaoca usluga dnevnog boravka, kao i potrebe i probleme sa kojima se suočavaju.

**Vrste aktivnosti i usluga u dnevnim centrima**

Dnevne aktivnosti u ustanovama - dnevnim centrima za djecu i omladinu sa smetnjama i teškoćama u razvoju obuhvataju grupni rad u okviru korisničkih grupa, individualizovani rad sa korisnicima u okviru grupa, kao i individualni rad sa korisnicima na osnovu individualnog plana sa korisnikom.

Grupni rad se svakodnevno sprovodi sa korisnicima u formi radionica, interaktivnog učenja i učenja kroz igru, zavisno od afiniteta i uzrasta korisnika. Oblasti koje se u toku radionica obrađuju su: briga o sebi, poznavanje okruženja, socijalizacija, likovno i muzičko vaspitanje, razvoj govora i jezika, fizičko vaspitanje itd. Po potrebi se, tokom radionica, realizuje individualizovani rad sa pojedinim korisnicima prilagođavanjem tema radionice njihovim mogućnostima.

Aktivnosti na razvoju vještina samozaštite i pomoći najčešće su aktivnosti grupnog rada koje podrazumijevaju usvajanje vještina samostalnosti u ishrani, jednostavnije pripreme hrane, oblačenju, obuvanju, razvijanje higijenskih i drugih navika.

U nastavku su prikazani podaci (korisničke grupe do 27 godina starosti) koji se odnose na usluge koje zaposleni u dnevnim centrima pružaju korisnicima - u skladu sa njihovim uzrastom, potrebama, sposobnostima, afinitetima kao i mogućnostima u domenu organizacije ljudskih resursa za objezbjeđivanje širokog spektra usluga, tabela br. 11.

***Tabela br. 11: Korisnici usluga do 27 godina***

|  |  |  |  |
| --- | --- | --- | --- |
|  |  |  |  |
| **Usluge koje korisnicima pružaju zaposleni u dnevnom centru na nedjeljnom nivou** | Broj individualnih tretmana po korisniku | Broj grupnih radionica u kojima korisnik učestvuje | Broj individualizovanih tretmana u grupi po korisniku |
| Podrška razvoju socijalne inkluzije | 17 | 24 | 17 |
| Rad, okupacija, edukacija | 35 | 49 | 36 |
| Socijalne vještine | 38 | 35 | 18 |
| Kognitivne sposobnosti i motoričke vještine | 70 | 46 | 34 |
| Podrška porodici | 23 | 11 | 7 |
| Životne vještine | 64 | 19 | 52 |
| Ukupno | 247 | 184 | 164 |

Od šest vrsta usluga - tabela br. 11, koje korisnicima pružaju zaposleni u dnevnim centrima, najzastupljeniji je rad na kognitivnim sposobnostima i motoričkim vještinama njih 70 po korisniku na nedeljnom nivou, što čini 28% udjela u uslugama individualnih tretmana po korisniku. Rad na životnim vještinama je druga najzastupljenija usluga i čini 26% udjela u pomenutim uslugama ili 64 po korisniku na nedeljnom nivou.

Tokom 2021. godine, kao što vidimo, najzastupljeniji su individualni tretmani po korisniku.

Prema podacima iz tabele br. 11, zaposleni u dnevnim centrima na nedjeljnom nivou pružaju 595 uslugu po korisniku , od čega najviše, skoro polovinu, čine individualni tretmani po korisniku - 247 ili 42% ukupnog broja usluga. Broj grupnih radionica u kojima korisnici učestvuju na nedjeljnom nivou čine 31%, odnosno 184 usluga i 164 individualizovanih tretmana u grupi po korisniku ili 28% ukupnog broja usluga.

Podaci o korisničkim grupama starijih od 27 godina i vrstama usluga koje koriste, prikazani su u tabeli br. 12.

***Tabela br. 12: Korisnici usluga od 27 godina***

|  |  |  |  |
| --- | --- | --- | --- |
| **Usluge koje korisnicima pružaju zaposleni u dnevnom centru na nedjeljnom nivou** | Broj individualnih tretmana po korisniku | Broj grupnih radionica u kojima korisnik učestvuje | Broj individualizovanih tretmana u grupi po korisniku |
| Podrška razvoju socijalne inkluzije | 3 | 3 | 2 |
| Rad, okupacija, edukacija | 9 | 20 | 9 |
| Socijalne vještine | 7 | 18 | 8 |
| Kognitivne sposobnosti i motoričke vještine | 7 | 10 | 7 |
| Podrška porodici | 7 | 5 | 0 |
| Životne vještine | 7 | 13 | 5 |
| Ukupno | 40 | 69 | 31 |

Prema gore prikazanoj tabeli, korisnici stariji od 27 godina, u tri dnevna centra (Cetinje 5, Nikšić 14 i Pljevlja 15) koriste 140 usluga na nedjeljnom nivou, od čega najviše grupnih radionica u kojima korisnik učestvuje 69 individualnih tretmana po korisniku 49 ili 49% ukupnog broja usluga.

Najzastupljenija usluga u kategoriji starijih od 27 godina je rad okupacija edukacija, kao i rad na socijalnim vještinama i kognitivnim sposobnostima i motoričkim vještinama.

Korisnici stariji od 27 godina u najvećem broju slučajeva jesu stari korisnici koji su nastavili boravak u Dnevnom centru. Ova usluga je upravo formirana zbog njih , kako bi mogli da nastave korišćenje pomenute usluge. Dakle, najveći broj korisnika starijih od 27 godina jesu stari korisnici, sa rjeđim izuzetkom priključenja i nekog novog korisnika koji ranije nije koristio uslugu Dnevnog centra.

U tabeli br. 13 u nastavku prikazani su podaci o broju korisnika kojima zaposleni u dnevnim centrima pružaju usluge prevoza i ishrane korisnika, edukacije roditelja za samopomoć i pomoć svoj djeci, slobodne i druge aktivnosti.

***Tabela br. 13: Broj korisnika usluga u dnevnim centrima***

|  |  |  |  |
| --- | --- | --- | --- |
|  |  |  |  |
| Broj korisnika kojima zaposleni u dnevnim cenrima pružaju navedene usluge |
| Prevoz korisnika | Ishrana korisnika | Edukacija roditelja za samopomoć i pomoć svojoj djeci | Slobodne i druge akivnosti |
| 266 | 270 | 205 | 249 |

Kao što je prikazano u tabeli iznad,od ukupnog broja korisnika 360, njih 260koristi uslugu prevoza, 270 uslugu ishrane, 205 roditelja korisnika uslugu edukacije za samopomoć i pomoć svojoj djeci i 249 korisnika slobodne i druge aktivnosti.

U dnevnim centrima za djecu i omladinu sa smetnjama i teškoćama u razvoju sprovodi se radno okupacioni tretman po rasporedu dnevnih aktivnosti u formi radionica kojima je cilj stimulacija kreativnog izražavanja, ovladavanje tehnikama rada, poboljšavanje psihomotornmih sposobnosti, usmjerenje pažnje, snalaženje u prostoru, ovladavanje vještinama potrebnim za svakodnevni život, eliminisanje nepoželjnih oblika ponašanja.

Grupni rad korisnika podrazumijeva likovne, muzičke i slobodne aktivnosti (igre na čistom vazduhu u skladu sa godišnjim dobom, društvene igre, organizovane šetnje radi upoznavanja okoline, slušanje muzike i gledanje TV-a).

U toku 2021. godine najčešće organizovane radionice u dnevnim centrima u Crnoj Gori su muzička, sportska, kulinarska, kreativne-art radionice, likovna i radno - okupaciona radionica. Navedene radionice realizovane su jednom do pet puta sedmično. Pojedine radionice kao što su radionica za izradu ukrasnih predmeta povodom novogodišnjih praznika, međunarodnog praznika žena Osmog marta, radionica povodom Svjetskog dana autizma - 2. aprila i drugih značajnih datuma. Korisnici se u okviru radno okupacionih radionica bave baštovanstvom, tehničko stolarskim, kulinarskim i drugim aktivnostima. Pored ovih radionica, sprovode se i razne druge kao: radionice kognitivnih sposobnosti, informatičke, razvoj govora i jezika, upoznavanje uže i šire okoline i dr

 **Faktori za unapređenje rada u ustanovama**

Za unapređenje rada u dnevnim centrima, zaposleni u ovim ustanovama predložili su brojne obuke koje su prepoznali kao korisne i značajne, kako za korisnike, tako i za stručne radnike, stručne saradnike i saradnike.

U dostavljenim podacima, najviše interesovanja iskazali su za obuke za rad sa djecom autističnog spektra. Nazivi pojedinih predloženih obuka iz ove oblasti su: obuka za primjenu konkretnih postupaka u radu sa osobama iz autističnog spektra i sa kombinovanim smetnjama, dostignuća u svijetu u oblasti zdrave okupacije osoba sa poremećajima iz autističnog spektra, obuka podrške djeci sa autizmom, inkluzija djece iz spektra autizma itd.

U tabeli br. 14 prikazani su nazivi obuka koje zaposleni u dnevnim centrima smatraju važnim za unapređenje rada u ovim ustanovama.

***Tabela br. 14: Potrebe zaposlenih za edukacijama***

**Edukacije potrebne za unaprjeđenje rada u dnevnim centrima**

1. Obuke za rad sa djecom autističnog spektra

2. Obuke vezane za rad sa roditeljima i podrška porodici, reagovanje na dijagnozu

3. Obuke za senzornu integraciju

4.Obuka za Mart meo praktičare

5. Obuka za rad na Brajovom pismu

6. Prevladavanje stresa na poslu i prevencija profesionalnog izgaranja

7. Obuke za tehnike radno-okupacione terapije

8. Neurofeedback obuka

9. Obuka za psihološko savjetovanje

10. Obuka za pisanje projekata

11. Primjena modela testova za procjenu potreba djece i omladine sa smetnjama i teškoćama u razvoju

12. Metode u radu sa djecom sa smetnjama u razvoju koja ispoljavaju agresivno ponašanje, trening za agresivno i autoagresivno ponašanje

13. Osnovi razumijevanja ranog razvoja, razvojnih teškoća i poremećaja i savjetodavnog rada sa djecom, roditeljima, adolescentima i roditeljima

14. Obuka za Montesori program

15. Dostignuća u svijetu u oblasti zdrave okupacije osoba sa poremećajem iz autističnog spektra

16. Dostignuća u svijetu u oblasti zdrave okupacije namijenjena za osobe sa invaliditetom koje imaju više od 27 god.

17. Terapija igrom i Aba

18. Osnovne obuke za rad sa djecom i mladima sa smetnjama u razvoju i dnevnim centrima

19. Obuke za senzornu integraciju

20. Obuke za rad sa djecom koja imaju višestruke kombinovane smetnje

21. Dostignuća u svijetu u oblasti zdrave okupacije namijenjene za osobe s invaliditetom koje imaju više od 27 godina

22. Asistivne tehnologije, pojam, primjena, upotreba i vrste

23. Rana intervencija

24. Obuke za pletenje, dekupaž

25. Obuka za pružanje usluga pomoć u kući djeci sa smetnjama i teškoćama u razvoju

26. Seksualnost djece i odraslih sa smetnjama u razvoju i postupanje zaposlenih

27.Obuka za rad sa djecom sa višestrukim kombinovanim smetnjama

28.Bobath i Kabath tehnika za djecu sa smetnjama u razvoju

29. Procjena i tretman razvojne disfazije

30. Reedukacija psihomotorike

31. Obuka za realizaciju vaspitnih i obrazovnih sadržaja na interaktivan način

32. Teškoće u učenju i ponašanju u vrtiću i u školi –disharmoničan razvoj djece

33. Obuka o razumijevanju i prepoznavanju razvojnih poremećaja i teškoća kod korisnika

34. Jačanje kapaciteta stručnih radnika za rad sa djecom i mladima sa socijalno neprilagođenim ponašanjem

35. Obuka za realizaciju vaspitnih i obrazovnih sadržaja na interaktivan način

36. Obuka pravnika za rad u socijalnoj i dječjoj zaštiti

Kako bi se unaprijedio kvalitet usluga u dnevnim centrima, pored predloženih obuka, zaposleni su u dostavljenim podacima istakli i značaj angažovanja dodatnog stručnog i administartivnog kadra. Posebno su istakli potrebu za angažovanjem defektologa i logopeda u stalni radni odnos, ali i stručnih saradnika i volontera - kako bi se rad kvalitetnije organizovao i sprovodio. Opremanje senzorne sobe i dodatan materijal za rad ( nisko tehnološke komunikacione table, uređaj za praćenje očiju, uređaj za generisanje govora –sintetizatori govora, elektronske komunikacione table, ostalo,) iskazane su potrebe dnevnih centara.

Iz pojedinih centara ističu da je za unapređenje rada sa korisnicima neophodno realizovanje većeg broja akreditovanih obuka usko specijalizovanih za rad stručnog tima u ovim ustanovama, sa akcentom na gostujućim edukatorima. U cilju poboljšanja pružanja usluga, osim edukacije zaposlenih, navode da je neophodno da i roditelji korisnika učestvuju u edukacijama o savremenim pristupima i tendencijama u razvoju i primjeni usluga iz oblasti socijalne i dječje zaštite.

Pored ovih uslova, ističu usklađivanje i unapređenje procedura koje se odnose na rad sa djecom sa autizmom. Takođe, za unaprjeđenje kvaliteta usluga u dnevnim centrima, prema podacima, potrebno je uvesti određene standarde (npr. standard usluge ISO 9001) usluga i pomoći dnevnim centrima da razvijaju svoje usluge. Ustanove koje nisu licencirane (dva dnevna centra), smatraju to prioritetnim uslovom za unapređenje rada.

Razviti integrisane usluge koje bi se pružale kroz međusektorsku saradnju sektora zdravstva, obrazovanja i socijalne i dječje zaštite.

Prema navodima pojedinih centara, potrebno je izmijeniti Zakon o socijalnoj i dječjoj zaštiti kao i Pravilnik o bližim uslovima za pružanje i korišćenje, normativima i minimalnim standardima usluga podrške za život u zajednici i definisati bolje uslugu i način pružanja dodatne stručne pomoći u poludnevnom boravku.Definisati bolje i uslugu dnevnog boravka u odnosu na integrisane usluge. Za unapređenje rada u ovim ustanovama, naveli su i bolju finansijsku situaciju, razvoj saradnje sa drugim dnevnim centrima itd.

**Uslovi rada u dnevnim centrima**

Podaci dostavljeni iz 17 dnevnih centara za djecu i omladinu sa smetnjama i teškoćama u razvoju koji se odnose na uslove rada pokazuju da su većina dnevnih centara, prema propisanim standardima, opremljeni odgovarajućom opremom i mobilijarom, odnosno sredstvima rada koja odgovaraju potrebama i sposobnostima korisnika. U dnevnom centru u Pljevljima, prostorije za dnevni boravak osoba sa invaliditetom su adaptirane u 2021. godini u okviru projekta “Razvoj i pružanje licenciranih usluga socijalne i dječije zaštite za djecu i mlade sa smetnjama u razvoju i odrasla lica sa invaliditetom starija od 27 godina u Pljevljima”. Projekat je realizovan u okviru programa za zapošljavanje, obrazovanje i socijalnu zaštitu koji kofinansiraju Evropska unija i Vlada Crne Gore. Dio sredstava za kofinansiranje projekta obezbjedili su i Opština Pljevlja, Ministarstvo javne uprave, digitalnog društva i medija, Kraljevina Ambasade Norveške, UNICEF i Grupa 484. Projekat je realizovan od 1.3.2020. do 31.03.2022. godine.

Većina centara ima senzornu sobu sa pratećom opremom, asistivnu tehnologiju, odvojene prostorije za individualni i grupni rad, sale, dvorišni mobilijar, fizioterapeutsku opremu, odnosno sobe za fizijatriju. Iz odredjenih dnevnih centara navode nedostatak opreme za rad (senzorna soba - opremljenost, didaktička sredstva itd.) ali i da je u planu njihova nabavka.

U dostavljenim podacima, iz više dnevnih centara navode da u svom radu primjenjuju i Beringerov logopedski set, pojedini dnevni centri imaju i sobu za kineziterapiju, neurofidbek aparat, Montesori kabinet, kabinet za asistivnu tehnologiju, kao i brojne uređaje za fizikalnu terapiju.

Iz pojedinih dnevnih centara ne navode postojanje senzornih soba, ali i određene opreme. Uvođenje senzornih soba u svim dnevnim centrima bilo bi značajno za unapređenje rada ustanova, kao i stimulaciju i razvoj čula kod djece.

Primjena metoda rada u senzornim sobama pomaže pravilnom razvoju, doživljaju spoljašnjeg svijeta sa ciljem stimulacije čula kod djece sa smetnjama u razvoju. Ovim načinom rada utiče se na kontrolu agresije i dijete se uvodi u relaksaciju, postiže se napredak u koncentraciji, pažnji, komunikaciji i doprinosi boljem uključivanju u kolektivni boravak u dnevnom centru.

Objekti, odnosno prostori u kojima korisnici i zaposleni borave, uglavnom su ustupljeni na korišćenje od strane opštine grada ili se iznajmljuju. Vozila za prevoz korisnika, prema podacima, posjeduju skoro svi centri.

Važno je napomenuti da je pojedini broj dnevnih centara adekvatno odgovorio izazovima i teškoćama pandemije korona virusom. “Sve vrijeme smo bili tu za naše korisnike i njihove roditelje i onda kada fizički nismo mogli biti zajedno i pružiti im podršku kroz direktan rad”- ističu kolege iz dnevnih centara. Iz dnevnog centra u Pljevljima navode da su mnoge aktivnosti realizovane online, a kreirana je ICT Platforma za podršku pružanju usluga socijalne i dječije zaštite. ICT platforma je kreirana u okviru projekta „Razvoj i pružanje licenciranih usluga socijalne i dječije zaštite za djecu i mlade sa smetnjama u razvoju i odrasla lica sa invaliditetom starija od 27 godina u Pljevljima. ICT platforma se koristiti za saradnju sa korisnicima/ama usluga JU Dnevni centar Pljevlja, NVU „Zračak nade“ Pljevlja, njihovim roditeljima/starateljima, kao i drugim dnevnim centrima, udruženjima roditelja i organizacijama osoba sa invaliditetom na teritoriji Crne Gore. ICT platform koristi 1088 korisnik.

ICT platform ima 5 modula: Modul za razvoj životnih i socijalnih vještina, Modul za zaposlene, Modul za internu komunikaciju koji korisnici koriste za razmjenu iskustava i informacije, Modul za roditelje, Komunikacijski modul za zainteresovane strane- širu zajednicu. Na platformu se ulazi preko web stranice JU Dnevni centar Pljevlja http://dnevnicentarpv.me/ – link ICT platforma ili direktno preko servisipodrskezasve.net/ platforma/

 **ZAKLJUČAK**

Izvještaj o radu 17 dnevnih centara (boravaka) za djecu, mlade i odrasle sa smetnjama i teškoćama u razvoju u Crnoj Gori odnosi se na period od 1. januara do 31. decembra 2021. godine.

U dnevnim centrima angažovano je 273 izvršilaca što je za 12 više u odnosu na 2020. godinu. Takodje, prisutna je tendencija rasta broja stručnih radnika pa je u 2021. angažovano još 9 stručnih radnika. Stručni radnici čine 31% ukunog broja angažovanih izvršilaca.

Iako je evidentan rast broja stručnih radnika u odnosu na prethodne godine, iz većeg broja dnevnih centara istakli su da im nedostaju stručni radnici, posebno odredjeni profili: defektolozi, logopedi, psiholozi, pedagozi, socijalni radnici, vaspitači, fizioterapeuti, pravnici, sociolozi. U podacima dostavljenim Zavodu naveli su i potrebu angažovanja stručnog kadra u stalni radni odnos.

Stručni saradnici čine 11% ukupnog broja angažovanih izvršilaca i njihov broj je 31 - za 6 izvršilaca veći u odnosu na 2020. Ova kategorija izvršilaca predstavlja najmanji udio ukupnog broja zaposlenih.

Saradnici čine 29% ukupnog broja angažovanih izvršilaca - 80 i u toku 2021. angažovano je još 7 saradnika.

Kada su u pitanju korisnici u dnevnim centrima, od ukupnog broja - 360, dominantnu grupu čine korisnici - odnosno djeca koja pripadaju starosnoj strukturi od sedam do 14 godina i čine 32% ukupnog broja korisnika u ustanovama. Evidentan je porast broja korisnika u dnevnim centrima u odnosu na prethodni period, tokom 2021. godine, usluge u ovim ustanovama koriste još 52 korisnika.

Od ukupnog broja dnevnih centara koji su predmet ovog izvještaja, njih tri - u Pljevljima, Nikšiću i Cetinju osnovani su kao ustanove čije usluge mogu koristiti i odrasle osobe sa invaliditetom, dok ostalih 14 pružaju usluge korisnicima, odnosno djeci i mladima sa smetnjama u razvoju.

Funkcionisanje dnevnih centara, odnosno boravaka i pružanje usluga doprinosi zaštiti, promociji i unapređenju prava djece, mladih i odraslih sa smetnjama u razvoju, njihovoj socijalizaciji i integraciji u zajednicu, edukaciji i osposobljavanju za što veću samostalnost u dnevnim aktivnostima zavisno od očuvanih sposobnosti korisnika. Osim doprinosa integraciji djece u zajednicu, rad ovih ustanova doveo je i do većeg stepena socijalne integracije porodice - uključivanjem roditelja na tržište rada i generalno boljem funkcionisanje porodice.

Usluge koje se pružaju u dnevnim centrima preveniraju institucionalizaciju koja je ranije bila zastupljena i podržavaju ostanak djece u porodici. Tokom osmočasovnog boravka u dnevnim centrima, razvijaju se i unapređuju vještine važne za svakodnevni život u skladu sa njihovim potrebama i sposobnostima, omogućavajući njihovim roditeljima da rade i bave se drugim aktivnostima.

Radi unapređenja rada u ovim ustanovama, zaposleni u dnevnim centrima izrazili su potrebu za stručnim usavršavanjem i velikim brojem obuka koje su uglavnom potrebne radi neposrednog rada sa korisnicima. Smatraju da je za što lakše i kvalitetnije organizovanje i sprovodjenje rada od velikog značaja angažovanje dovoljnog broja stručnih radnika i stručnih saradnika koji će se edukovati u matičnoj državi, uz pomoć gostujućih edukatora iz zemalja okruženja.

Dnevni centri u Crnoj Gori , pored svih teškoća sa kojima se suočavaju, čine mjesto u kome se odvija zajednica kroz koju svaki onaj koji postaje dio nje ima mogućnost da napreduje u svom ni malo lakom putu.

„Kada ne možete da promijenite pravac vjetra - podesite jedra."